**JU OŠ “SILVIJE STRAHIMIR KRANJČEVIĆ”**

**MEHMED-PAŠE SOKOLOVIĆA 2**

**71000 SARAJEVO**

**25.09.2023**

 **IZVEDBENI PLAN I PROGRAM ZA REALIZACIJU IZLETA U ŠKOLSKOJ 2023/2024.GOD**.

1. ODGOJNO –OBRAZOVNI CILJEVI I ZADACI

OPĆI CILJEVI ODGOJNI CILJEVI

Sticanje vrlina i pozitivnih navika, razvijanje valjanih moralnih shvatanja I usvajanje kulturnog ponašanja, koji prvenstveno utiču na voljnu aktivnost učenika, snaže je vrlinama i usmjeravaju prema društveno-korisnim djelatnostima I plemenitom postupanju. Neposredno zapažanje i postpuno doživljavanje stvarnosti u cilju sticanja dubljih i trajnijih znanja i ublažavanja negativne posljedice verbalističke i udžbeničke nastave.

OBRAZOVNI CILJEVI

Obrazovni ciljevi se ostvaruju usvajanjem svih onih sadržaja izleta, koji zahtjevaju izučavanje, razumijevanje i pamćenje, a odnose se na promociji i unapređenju izvornih vrijednosti.

POSEBNI, ODNOSNO SPECIFIČNI CILJEVI

Zajednički odlazak učenika, u pratnji radnika škole, na određenu turističku lokaciju ili mjesto, radi realizacije sadržaja izleta u funkciji ostvarivanja određenih odgojnoobrazovnih ciljeva i zadataka kao što su:

FUNKCIONALNI CILJEVI

razvijanje moći zapažanja, upoređivanja, zaključivanja, apstrakcije i konkretizacije s namjerom da se kod učenika probudi smisao za uviđanje bitnih detalja i odnosa, uzročno- posljedičnih veza i funkcija, da se pojača radoznalost, istraživački duh, mašta i kritičnost, razvijanje voljne i stvaralačke aktivnosti učenika.

• upoznavanje prirodnih, kulturnih, obrazovnih, historijskih, rekreativnih,sportskih, privrednih i turističkih lokacija, odnosno vrijednosti i dostignuća mjesta u kojem žive.

• neposredno upoznavanje sa pojavama i odnosima u prirodi i društvenoj sredini

• upoznavanje sa prirodno-geografskim obilježjima i historijskim znamenitostima Kantona Sarajevo i Bosne i Hercegovine

• sticanje znanja o kulturnom naslijeđu, obrazovnim i prirodnim dostignućima koja su u vezi sa djelatnošću škole

• posjeta spomenicima svjetske kulture

• rekreativno-zdravstveni i socio-psihološki razvoj učenika.

ZADACI IZLETA

Predstavljaju konkretizaciju ciljeva, koji se ostvaruju realizacijom sadržaja Izvedbenih planova i programa realizacije izleta.

OPĆI ZADACI

a) materijalni (sticanje znanja, vještina i navika)

b) odgojni (svestrani odgoj)

c) formalni (fizički i psihološki razvoj)

SPECIFIČNI ODNOSNO POJEDINAČNI ZADACI

• proučavanje objekata i fenomena u prirodi

• razvijanje interesovanja za prirodu i izgrađivanje ekoloških navika

• upoznavanje načina života i rada stanovnika pojedinih krajeva, razvijanje pozitivnog odnosa prema:

a. nacionalnim vrijednostima

b. kulturnim i estetskim vrijednostima:

c. sportskim potrebama i navikama

d. pozitivnim socijalnim odnosima

e. shvatanju značenja zdravlja i zdravog stila života

f. kulturno-historijskom naslijeđu Bosne i Hercegovine

• podsticanje i ispoljavanje pozitivnih emocionalnih doživljaja

• osposobljavanje učenika za ostvarivanje osnovnih ljudskih potreba izvan porodice i poznavanje sa novim tehničkim i tehnološkim dostignućima iz oblasti struke, koja se izučava u školi

2. SADRŽAJI, METODE I SREDSTVA KOJIMA SE POSTAVLJENI CILJEVI OSTVARUJU

• Upoznavanje prirodnih, kulturnih, obrazovnih, historijskih, rekreativnih, sportskih, privrednih i turističkih lokacija, odnosno vrijednosti i dostignuća mjesta u kojem žive.

• Roditelji obezbjeđuju sredstva za finansiranje učešća svoje djece/učenika, koja podrazumijevaju sve troškove neophodne za učešće u realizaciji izleta, kao i troškove koji podrazumijevaju naknadu štete prouzrokovane nemarnim ponašanjem učenika

3. NOSIOCI PREDVIĐENIH SADRŽAJA I AKTIVNOSTI

Školski odbor

• upoznavanje sa Izvedbenim planom i programom izleta

• upoznavanje sa programom i općim uslovima putovanja

Direktor škole

• koordiniranje u svim aktivnostima koje spadaju u nadležnost škole, u svojstvu nosioca aktivnosti

• predlaganje vođe putovanja

• prezentiranje Izvedbenog plana i programa izleta Školskom odboru radi upoznavanja

• osiguranje svih sadržaja u uslovima za odabir agencije (navođenje od strane Agencije svih vrsta sadržaja koje će se realizovati)

• obaveza ugovaranja bezbjedonosnih aspekata pri realizaciji izleta (obezbjeđenje potrebnih uslova za udobno i bezbjedno putovanje, smještaj, prehranu i boravak učenika u toku realizacije izleta)

• zaključivanje Ugovora sa putničkom agencijom

• organizovanje konsultacija prije izvođenja putovanja, što podrazumijeva uključenost svih zainteresovanih subjekata u procesu odlučivanja i planiranja

Nastavničko vijeće

• usvajanje Izvedbenog plana i programa izleta

• donošenje Odluke o ograničavanju učešća učenika u realizaciji izleta, odnosno donošenje Odluke o zabrani učešća u realizaciji izleta učenicima kojima je u tekućoj školskoj godini izrečena odgojnodisciplinska mjera, ukor Nastavničkog vijeća koja povlači ocjenu vladanja “loše”.

• imenovanje vođe putovanja

• donošenje Odluke koja se odnosi na Izvještaj o realizaciji izleta.

Odjeljensko vijeće

• predlaganje Izvedbenog plana i programa realizacije izleta

• koordiniranje aktivnosti, koje su u domenu rada Odjeljenskog vijeća, po nalogu direktora škole

Razrednici od I do IX razreda

• pravovremeno upoznavanje roditelja sa organizacijom izleta škole

• pribavljanje pismene saglasnosti roditelja

• upoznavanje učenika i roditelja o društveno prihvatljivim pravilima ponašanja (Etički kodeks ponašanja)

• obaveza prikupljanja izjava roditelja o prihvatanju nadoknade troškova i eventualno pričinjene štete, koje prouzrokuje učenik (njihovo dijete)

Vođa puta

• aktivno učešće u planiranju, organizaciji i realizaciji izleta

• ostvarivanju Izvedbenog plana i programa izleta

• preduzimanje neophodnih aktivnosti u smislu osiguranja bezbjedonosnih aspekata realizacije izleta

• priprema Izvještaja o realizaciji izleta Roditeljima učenika

• pravovremeno upoznavanje sa realizacijom izleta

• davanje saglasnosti za učešće učenika u realizaciji izleta

• osiguravanje sredstava za finansiranje učešća učesnika u realizaciji izleta

• upoznavanje sa Izvedbenim planom i programom izleta

• upoznavanje sa Etičkim kodeksom ponašanja učenika na izletu na roditeljskim sastancima

Učenici

• plansko upoznavanje sa Etičkim kodeksom ponašanja na izleta na časovima odjeljenske zajednice

• upoznavanje sa pravilima sigurnosti i zaštite od socijalno neprihvatljivih oblika ponašanja (diskriminacije, neprijateljstva svih oblika, nasilja sa posebnim osvrtom na vršnjačko nasilje)

• zabrana odlaska učenika na neprikladna mjesta.

4. PLANIRANI OBUHVAT UČENIKA

Svi učenici od I do IX razreda, osim onih učenika koji ne budu imali prethodnu saglasnost roditelja. (minimalno 75% od ukupnog broja učenika).

5. DUŽINA TRAJANJA

Planiramo realizovati cjelodnevni zajednički odlazak učenika, u pratnji zaposlenika škole na više destinacija u Bosni i Hercegovini. Izlet će se realizovati u okviru radnog dana zavisno od vremenskih prilika.

6. PLANIRANI PUTNI PRAVCI I PLANIRANA DESTINACIJA

• Izlet za učenike od I razreda do IX razreda

* Posjeta Memorijalnom centru Srebrenica za učenike IX razreda

• Izleti će biti organizovani u skladu sa Godišnjim programom rada škole.

7. OPIS PRIJEVOZA, UGOSTITELJSKIH USLUGA I DRUGIH USLUGA

• Pri realizaciji putovanja moraju se korititi autobusi koji nisu stariji od 12 godina, tehnički ispravni i pregledi (redovni tehnički pregledi u posljednjih šest mjeseci i tehnički pregled obavljen, ne ranije od pet dana, o čemu Agencija dostavlja pisane dokaze), uz uslov da njima upravljaju lica, koja ispunjavaju zahtjeve u pogledu profesionalne obučenosti i kompetentnosti,

uz obavezu Agencije da školi dostavi pisane dokaze o njihovoj psihološkoj sposobnosti za upravljanje autobusom (tahografske trake za prethodna dva dana).

• Putnička agencija može da koristi vlastita prijevozna sredstva ili prijevozna sredstva u vlasništvu drugih pravnih i fizičkih lica koja su registrovana za obavljanje djelatnosti prijevoza putnika u kojima su putnici i prtljag osigurani.

• Agencija i škola su obavezne da osiguraju potreban broj sjedišta u autobusu ili putničkom motornom vozilu.

8. ODREDBE O UPRAVLJANJU RIZICIMA REALIZACIJE

• Obaveza škole da osigura zaštitu najboljeg interesa učenika da vodi brigu usmjerenu ka očuvanju njegovog fizičkog i mentalnog zdravlja te bezbjednosti, kroz poduzimanje sigurnosvnih mjera i upravljanje rizicima u postupku organizacije i realizacije izleta.

• Poduzimanje sigurnosnih mjera i upravljenje rizicima u postupku realizacije izleta.

• Škola je obavezna prvenstveno postupati preduzimanjem niza sigurnosnih mjera kako bi povećan rizik, kao bitna karakteristika realizacije izleta, bio sveden na razumnu mjeru, odnosno minimum.

• Realizacija niz planiranih aktivnosti usmjerenih na povećanje sigurnosti svih sudionika uključenih u realizaciju izleta kao što su:

a. pravovremeno upoznavanje roditelja učenika sa planom realizacije izleta (predviđena Godišnjim programom rada škole)

b. pribavljanje pismene saglasnosti roditelja kojom se prihvataju opći uslovi putovanja, program putovanja i dalje saglasnosti za učešće učenika u realizaciji izleta

c. plansko upoznavanje učenika i roditelja s Etičkim kodeksom (društveno prihvatljiva pravila ponašanja), na časovima odjeljenske zajednice, odnosno na roditeljskim sastancima

d. upoznavanje učenika sa pravilima sigurnosti i zaštite od socijalno neprihvatljivih oblika ponašanja, diskriminacije, neprijateljstva i svih oblika nasilja sa posebnim osvrtom na vršnjačko nasilje

e. poduzimanje zaštitnih mjera od odlaska učesnika izleta na neprikladna mjesta i druge mjere u skladu sa članom 60., stav 2. Pravilnika.

9. PLANIRANA CIJENA USLUGA, ODNOSNO FINANSIJSKI OKVIR

10. NAČIN FINANSIRANJA PO KATEGORIJAMA UČENIKA

• Roditelji obezbjeđuju sredstva za finansiranje učešća svoje djece/učenika, koja podrazumijevaju sve troškove neophodne za učešće u realizaciji izleta, kao i troškove koji podrazumijevaju naknadu štete prouzrokovane nemarnim ponašanjem učenika.

11. SADRŽAJ ODGOJNO-OBRAZOVNOG RADA

- Realizuju se na osnovu Izvedbenih planova i programa i prate sve vidove učenikovog ispoljavanja te predstavljaju solidnu osnovu za ostvarivanje svih ciljeva iz člana 8.Pravilnika i

ostalih ciljeva sa područja moralnog, radnog, intelektualnog, estetskog i uopće humanističkog odgoja.

MOJA OKOLINA I BIOLOGIJA:

-Tokom boravka učenike na izletištu upoznati sa klimom, florom i faunom na lokalitetu izletišta.

HISTORIJA I GEOGRAFIJA:

-Prilikom obilaska izletišta učenici će se upoznati sa kulturno-historijskim znamenitostima, kao I geografskim položajem navedene destinacije.

- Kultura sjećanja

12.OPRAVDANOST ZA REALIZACIJU IZLETA

-Smatramo da se definisani ciljevi i sadržaji izleta mogu kvalitetno realizovati.

13. OSTALO

Po završetku izleta, na prvoj narednoj sjednici Nastavničkog vijeća, vođa izleta će podnijeti

izvještaj o realizaciji.

Evaluacija izleta izvršit će se u skladu sa Pravilnika o organizaciji i realizaciji izleta, studijskih

posjeta, ekskurzija, kampovanja / logorovanja, društveno-korisnog rada, škole u prirodi i drugih

oblika odgojno-obrazovnog rada u osnovnoj i srednjoj školi u Kantonu Sarajevo.